**Lillesand speidergruppe **

**Innkalling til årsmøte/gruppeting 2025**

Til: speidere, rovere og ledere (medlemmer av Lillesand Speidergruppe)

I henhold til Norges speiderforbunds lover § 2-2 innkalles det til gruppetingets årsmøte i Lillesand speidergruppe. Gruppetinget er øverste myndighet og avgjør mange viktige saker for speideren. Husk at dette er din beste mulighet til å påvirke hvordan speidergruppa drives, så møt opp!

**Møtet avholdes onsdag 5. mars kl 18:00-20:00**

Sted: Lillesand Ungdomsskole (LUS)

**Saker som ønskes behandlet på tinget må være sendt gruppestyret** (v/t.nordanger@hotmail.com) **før 28. februar 2025.**

Følgende har stemmerett på årsmøtet: Alle betalende medlemmer over 12 år (som fyller 12 år i 2025). Speidere i flokken (3.-4. kl) kan gis møte- og talerett av Årsmøtet/Gruppetinget, men ikke stemmerett.

Det er speiderne (medlemmer) som skal møte: Foreldre og foresatte som ikke er medlemmer kan gis møte- og talerett av Årsmøtet/Gruppetinget.

**Agenda**

Velkommen

1. Konstituering av gruppetinget

2. Årsmelding 2024

3. Regnskap 2024

4. Budsjett 2025

5. Valg

6. Speidergruppas årsplan 2025

7. Speidergruppas langtidsplan (*Flere, bedre og tydeligere)*

8. Innkomne saker /orienteringer

Enkel bevertning

--------------------------------------------------------------------

Velkommen!

Gruppestyret

v/ gruppeleder Tor Nordanger

**Forretningsorden for Gruppeting i Lillesand speidergruppe.**

1. Et lovlig innkalt gruppeting/årsmøte er beslutningsdyktig med det antall godkjente representanter som har møtt.

2. Gruppeting/årsmøte ledes av en valgt møteleder.

3. Referat føres av en valgt referent. Referat underskrives av møteleder, pluss to valgte deltagere på møtet.

4. Innlegg må konkretiseres mest mulig. Møtelederen har rett til å foreslå begrenset taletid og foreslå stopp av talere. Det er anledning til å be om replikk; med det menes en kort kommentar vedrørende siste debattinnlegg.

5. Alle forslag må innleveres skriftlig til møtelederen, undertegnet med representantens navn. Nye forslag kan ikke settes frem etter at strek er satt. Saker som ikke står på sakslisten, kan bare fremmes hvis ordstyrer finner tid til dette under eventuelt.

6. Ved vedtak kreves normaIt \*absolutt flertall, unntatt der forbundets lover krever kvalifisert flertall. Skriftlig avstemning skal finne sted hvis en representant krever det.

7. Alle valg foregår skriftlig hvis det er mer enn en kandidat, eller når en av representantene krever det. Ved skriftlig avstemning teller ikke blanke stemmer. Dersom det er flere kandidater og ingen oppnår absolutt flertall, strykes den kandidaten med lavest stemmetall og det stemmes på nytt inntil man har fått en kandidat med absolutt flertall.

8. I referatet føres inn alle forslag og de vedtak som er gjort, med stemmer for og imot. Referatet legges ut på speidergruppas nettside.

9. Gruppetinget er gruppens besluttende organ, som består av: a) Alle betalende medlemmer fra og med det kalenderåret de fyller 12 år. b) En representant for hver påbegynte ti betalende medlemmer blant speidere i tropp som ikke fyller 12 år eller mer i løpet av kalenderåret.

10. Foreldre og foresatte som ikke er medlemmer kan gis møte- og talerett av Årsmøtet/Gruppetinget.

11. Gruppetingets forretningsorden godkjennes ved åpningen av hvert gruppeting, og gjelder inntil forslag om forretningsorden er behandlet og godkjent på neste gruppeting.

*\*Med absolutt flertall menes: Mer enn halvparten av de avgitte stemmer (blanke stemmer telles ikke med). Ved stemmelikhet anses forslaget som falt. Med kvalifisert flertall menes: En på forhand fastsatt del av det samlede antall avgitte stemmer (blanke stemmer telles ikke med).*

**Agenda Årsmøte / Gruppeting 5. mars 2025**

**Lillesand speidergruppe**

**Sak 1: Konstituering av gruppetinget**

a) Godkjenne de stemmeberettigede

b) Valg av møteleder

c) Valg av tellekorps

d) Valg av en referent

e) Valg av to medlemmer til å undertegne protokollen

f) Godkjenning av innkalling

g) Godkjenning av saksliste

h) Godkjenning av forretningsorden

**Sak 2: Årsmelding 2024**

Årsmelding legges frem av gruppeledelsen

*Forslag til Vedtak: Årsmeldingen godkjennes*

**Sak 3: Regnskap 2024**

Regnskap for 2024 presenteres

*Forslag til vedtak: Regnskap og revisjonsberetning godkjennes*

**Sak 4: Budsjett 2025**

Budsjett for 2025 legges fram på møtet

*Forslag til vedtak: Budsjett godkjennes*

**Sak 5: Valg**

Følgende verv er på valg og alle som ønsker å stille kan melde sin interesse til styre/valgkomiteen før årsmøtet.

a) Gruppeleder

Styrets innstilling: *Følgende velges som styremedlem for ett år: Tor Nordanger*

b) Gruppestyre: 2 av gruppestyrets medlemmer er på valg.

Ifølge NSF § 2-2-8: Gruppestyret skal bestå av gruppeleder (styreleder) og minimum to styremedlemmer. Følgende ble valgt for ett år i 2024: Tor Nordanger, Jan-Erik Berntsen. Eirik Nordby og Anine Rullestad-Jansen ble valgt for to år i 2024.

Styrets innstilling: *Følgende velges som styremedlem for to år* xx

c) Kasserer (velges for ett år av gangen)

Styrets innstilling: Siri Hamre

*d)* Revisor (velges for ett år av gangen)

Styrets innstilling: Ånon Eikeland

e) Representanter til kretstinget 20. mars 2025 (velges for ett år av gangen). Antall representanter: Gruppeleder og en valgt representant for hver påbegynte 10 betalende medlemmer i henhold til siste årsmelding. Det velges også vararepresentanter. Lillesand kan sende 113/10 = 12 representanter + gruppeleder. Minst 1/3 = 4 stk skal være 25 år eller yngre.

**Sak 6: Speidergruppas Årsplan 2025**

Speidergruppas Årsplan 2025 presenteres

*Forslag til vedtak: Årsplan 2025 godkjennes*

**Sak 7: Speidergruppas langtidsplan (*Flere, bedre og tydeligere)***

**Sak 8: Innkomne saker /orienteringer**